Dragutin Cvijak
Dragutin Cvijak (rođen: Dragutin Zwieback) (Osijek, 27. 3. 1884 - Koncentracijski logor Jasenovac, 18. 11. 1941), jugoslavenski pravnik, član masonske židovske lože u Zagrebu i prvi predsjednik Židovskog gombalačkog i športskog društva Makabi. Ubijen je za vrijeme Holokausta.

Biografija 
Dr. Dragutin Cvijak je rođen 27. 3. 1884 godine u židovskoj porodici Vatroslava i Malvine Zwieback iz Osijeka za vrijeme Austro-Ugarske monarhije. Dragutinov otac se u Osijek doselio iz sela Haršanj u Ugarskoj 1891 godine, a majka mu je podrijetlom bila iz Pešte. Vatroslav Zwieback je u Osijeku držao "prvoklasni" dućan odjeće, obuće i šešira. Porodica Zwieback je živjela u samom centru grada, na trgu Khuen-Hedervarija. Dragutin je u rodnom gradu, 1891, pohađao Kraljevsku veliku gimnaziju (Königliches Obergymnasium). 1902 upisao je Fakultet prava Univerziteta u Beču. Povratkom u Trojednu Kraljevinu Hrvatsku, Slavoniju i Dalmaciju, Dragutin je 1905 upisao Pravni fakultet Sveučilišta u Zagrebu gdje je i diplomirao iste godine. 1907 dodijeljena mu je titula Doktora prava Pravnog fakulteta Sveučilišta u Zagrebu. 1912 oženio je Margaretu Šon, kćer Ivana i Kamile (Polak) Šon. 10. 5. 1918, iz tog braka, rodio mu se sin Gustav. 4. 5. 1919 Dragutin je bio jedan od osnivača i predsjednik organizacionog komiteta tj. prvi predsjednik Židovskog gombalačkog i športskog društva Makabi u Zagrebu. Za života je bio aktivni član Bogoštovne izraelske općine Zagreb, ravnatelj uprave Društva čovječnosti, član masonske židovske lože u Zagrebu i ugledni zagrebački pravnik. 8. 5. 1939, zbog povećanog antisemitizma na teritoriju Kraljevine Jugoslavije uzrokovanog nacističkom propagandom, Dragutin je promijenio porodično prezime Zwieback u Cvijak. Unatoč tome, Dragutin je za vrijeme za vrijeme Drugog svjetskog rata tj. Nezavisne Države Hrvatske (NDH) bio uhapšen od strane ustaša i deportiran u koncentracijski logor Jasenovac gdje je i ubijen 18. 11. 1941 godine. Holokaust su preživjeli Dragutinova supruga i sin skrivajući se pred ustašama u Dalmaciji i Italiji.

Reference

Literatura 
 

Biografije, Zagreb
Jugoslavenski Jevreji
Austrougarski Jevreji
Diplomanti Pravnog fakulteta Sveučilišta u Zagrebu
Jugoslavenski advokati
Umrli u Koncentracijskom logoru Jasenovac
Authority control